SET ปิดบวก 4 จุด รับแรงซื้อกลับ หลังลงทดสอบแนวรับ 1,670
SET ปิดบวก 4 จุด รับแรงซื้อกลับหลังลงไปทดสอบแนวรับ 1,670 จุด ส่วนแนวโน้มช่วงบ่ายคาดยังผันผวน ติดตามการเจรจาระหว่างยูเครนและรัสเซีย ให้แนวรับ 1,670 จุด แนวต้าน 1,696 จุด
28 ก.พ. 2565

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยเช้าที่ผ่านมาเคลื่อนไหวทั้งในแดนบวกและลบ โดยร่วงลงไปทดสอบแนวรับ 1,670 จุดก่อนจะดีดกลับขึ้นมาเป็นบวกได้จากแรงซื้อกลับ สาเหตุหลักยังมองว่าตลาดอาเซียนและไทยน่าจะได้รับผลกระทบจากสงครามระหว่างยูเครนและรัสเซียค่อนข้างจำกัด ส่งผลทำให้ยังคงมีเงินทุนไหลเข้ามาต่อเนื่อง
สำหรับแนวโน้มในช่วงบ่าย นายวีระวัฒน์ คาดว่าตลาดฯ ยังมีโอกาสเคลื่อนไหวผันผวน แนะติดตามการเจรจาระหว่างยูเครนกับรัสเซียที่ชายแดนเบลารุส-ยูเครนใกล้แม่น้ำปรีเปียตว่าจะออกมาอย่างไร และการใช้มาตรการคว่ำบาตรรัสเซีย
ทั้งนี้ให้แนวรับไว้ที่ 1,670 จุด และแนวต้าน 1,696 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
HANA มูลค่าการซื้อขาย 2,613.08 ล้านบาท ปิดที่ 51.50 บาท ลดลง 10.75 บาท
KBANK มูลค่าการซื้อขาย 2,400.85 ล้านบาท ปิดที่ 164.00 บาท เพิ่มขึ้น 0.50 บาท
IVL มูลค่าการซื้อขาย 1,737.95 ล้านบาท ปิดที่ 45.75 บาท ลดลง 0.75 บาท
CPALL มูลค่าการซื้อขาย 1,506.07 ล้านบาท ปิดที่ 67.50 บาท ลดลง 0.25 บาท
BAM มูลค่าการซื้อขาย 1,491.09 ล้านบาท ปิดที่ 22.00 บาท เพิ่มขึ้น 1.00 บาท